b'\n_START_ARTICLE_\nAzbestoza\n_START_PARAGRAPH_\nAzbestoza je poklicna bolezen plju\xc4\x8d, ki nastane zaradi dolgotrajnej\xc5\xa1e izpostavljenosti azbestnemu prahu. Spada med pnevmokonioze in je neozdravljiva, napredujo\xc4\x8da bolezen, ki ima hude posledice za obolelega._NEWLINE_Najve\xc4\x8dja nevarnost za razvoj bolezni je pri delavcih, ki delajo pri pridobivanju rude, njenem drobljenju in separaciji, pa tudi pri pakiranju in transportu vlaken, v predilnicah vlaken, tekstilni industriji in izdelavi ter uporabi azbestnih proizvodov._NEWLINE_Azbestni prah vsebuje delce igli\xc4\x8daste oblike, ki v plju\xc4\x8dih povzro\xc4\x8dajo nastanek t. i. azbestnih telesc. To so prva opazna obrambna reakcija plju\xc4\x8d na azbestna vlakna. Delci z mehanskim dra\xc5\xbeenjem namre\xc4\x8d povzro\xc4\x8dajo razrast vezivnega tkiva, ki se za\xc4\x8dne pojavljati po petnajstih do dvajsetih letih izpostavljenosti._NEWLINE_Razvoj bolezni je odvisen od koncentracije azbestnega prahu v plju\xc4\x8dih, od simptomov pa se najprej pojavi ote\xc5\xbeeno dihanje in dra\xc5\xbee\xc4\x8d suh ka\xc5\xa1elj. V kasnej\xc5\xa1ih fazah se zaradi prizadetosti poplju\xc4\x8dnice pojavljajo bole\xc4\x8dine v prsih, ki jih lahko spremljajo tudi vnetja nosu, \xc5\xberela, grla in sapnika._NEWLINE_V Sloveniji je azbestoza najbolj raz\xc5\xa1irjena med nekdanjimi delavci tovarne Salonit iz Anhovega.\n_START_SECTION_\nZnaki in simptomi\n_START_PARAGRAPH_\nZnaki in simptomi azbestoze se ne pojavijo takoj, po navadi mine precej \xc4\x8dasa (od prve izpostavitve), pogosto ve\xc4\x8d desetletij pod pogoji, kakr\xc5\xa1ni so trenutno v ZDA . Primarni simptom azbestoze je po\xc4\x8dasni za\xc4\x8detek dispneje, zlasti ob naporih. Klini\xc4\x8dni napredni primeri azbestoze povzro\xc4\x8dijo odpoved dihanja. Zna\xc4\x8dilnost plju\xc4\x8dne funkcije pri azbestozi je restriktivna dihalna okvara. To se ka\xc5\xbee v zmanj\xc5\xa1anju plju\xc4\x8dnega obsega, \xc5\xa1e posebej vitalne kapacitete in skupne plju\xc4\x8dne kapacitete. Skupna plju\xc4\x8dna kapaciteta se lahko zmanj\xc5\xa1a preko alveolarne odebelitve stene, vendar ni vedno temu tako.  V najhuj\xc5\xa1ih primerih lahko drasti\xc4\x8dno zmanj\xc5\xa1anje delovanja plju\xc4\x8d zaradi njihove otrdelosti in zmanj\xc5\xa1ane skupne kapacitete plju\xc4\x8d povzro\xc4\x8di desnostransko sr\xc4\x8dno popu\xc5\xa1\xc4\x8danje. Poleg restriktivne okvare lahko azbestoza povzro\xc4\x8di zmanj\xc5\xa1anje zmogljivosti v difuzijski kapaciteti in arterijsko hipoksemijo.\n_START_SECTION_\nPatogeneza\n_START_PARAGRAPH_\nAzbestoza je brazgotinjenje plju\xc4\x8dnega tkiva (okoli bronhiolov in alveolarnih kanalov), ki so posledica vdihavanja azbestnih vlaken. Obstajata dve vrsti vlaken, amfibolni(tanki in ravni) in serpetni(ukrivljeni). Prvi so v prvi vrsti odgovorni za \xc4\x8dlove\xc5\xa1ke bolezni, ker lahko prodrejo globoko v plju\xc4\x8da. Ko ta vlakna dose\xc5\xbeejo plju\xc4\x8dne me\xc5\xa1i\xc4\x8dke v plju\xc4\x8dih, kjer se kisik prenea\xc5\xa1a v kri, ti tujki (azbestna vlakna) povzro\xc4\x8dijo aktiviranje lokalnega plju\xc4\x8dnega imunskega sistema, kar povzro\xc4\x8di vnetno reakcijo. To vnetno reakcijo lahko opi\xc5\xa1emo kot kroni\xc4\x8dno in ne kot akutno, kajti imunski sistem po\xc4\x8dasi in stalno napreduje v poskusu odprave tujih vlaken. Azbestna vlakna so odporna na prebavo, makrofagi odmrejo, sprostijo se citokini in vplivajo \xc5\xa1e na ve\xc4\x8d makrofagov v plju\xc4\x8dih in fibroblastne celice, ki tvorijo fibrozno tkivo, ki s\xc4\x8dasoma za\xc4\x8dne tvoriti fibrozno (vlaknasto) maso. Ta masa je mikroskopsko vidna, azbestna vlakna so ve\xc4\x8dplastna z delci \xc5\xbeeleza, ki vsebuje beljakovine. Rezultat je intersticijska fibroza. Fibrozne brazgotine povzro\xc4\x8dajo zgostitev alveolarnih sten, kar zmanj\xc5\xa1uje elasti\xc4\x8dnost in difuzijo plinov, to zmanj\xc5\xa1a prenos kisika po krvi in tudi odstranitev ogljikovega dioksida.'